அ. இராஜா (தேவிகுளம்)

அ. இராஜா (A. Raja),  இந்தியப் பொதுவுடமைக் கட்சியின் கேரளா சட்டமன்ற உறுப்பினர் ஆவார். இவர் 2021 கேரளா சட்டமன்றத் தேர்தலில் தேவிகுளம் சட்டமன்றத் தொகுதியிலிருந்து, கேரளா சட்டமன்ற உறுப்பினராக தேர்ந்தெடுக்கப்பட்டவர்.  கிறித்துவ சமயத்தைச் சேர்ந்த இவர் பட்டியல் சமூக சாதிச் சான்றிதழைக் காட்டி தேவிகுளம் சட்டமன்றத் தொகுதியில் போட்டியிட்டு வெற்றி பெற்றதாக தொடுக்கப்பட்ட வழக்கில்,   மார்ச் 2023ல் கேரளா உயர் நீதிமன்றம் இவர் சட்டமன்ற உறுப்பினராக தொடர்வதிலிருந்து தகுதி நீக்கம் செய்து தீர்ப்பு வழங்கியது. Kerala HC declares election of CPM legislator A Raja null and void

தீர்ப்பு குறித்து அ. இராஜா இந்திய உச்ச நீதிமன்றத்தில் மேல்முறையீடு செய்வதற்கு கேரளா உயர் நீதிமன்றம் 10 நாட்கள் கால அவகாசம் வழங்கியுள்ளது. Kerala HC grants interim stay for A Raja's disqualification, 10 days to approach SC

 வாழ்க்கை 
தோட்டத் தொழிலாளர்களான அந்தோனி இலட்சுமனன் - ஈஸ்வரி தம்பதியருக்கு 17 அக்டோபர் 1986 அன்று பிறந்த அ. இராஜா, கோவை அரசுச் சட்டக் கல்லூரியில் சட்டம் பயின்று, 2009ஆம் ஆண்டு முதல் தேவிகுளததில் வழக்கறிஞராகப் பணியாற்றினார்.  
 அரசியல் 
மார்க்சிஸ்ட் பொதுவுடமைக் கட்சியில் சேர்ந்த அ. இராஜா 2021 கேரளா சட்டமன்றத் தேர்தலில்  தேவிகுளம் சட்டமன்றத் தொகுதியில், தன்னை எதிர்த்து நின்ற இந்திய தேசிய காங்கிரசு கட்சியின் வேட்பாளர் டி. குமாரை விட 7848 வாக்குகள் வித்தியாசத்தில் வெற்றி பெற்றார்.
தகுதி நீக்கம்
கிறித்தவரான அ. இராஜா தான் பட்டியல் சமூகத்தவர் என பொய்யாக சாதி சான்றிதழ் தாக்கல் செய்து, தனித் தொகுதியான தேவிகுளம் சட்டமன்றத் தொகுதியில் போட்டியிட்டார் என்ற வழக்கில், மார்ச் 2023ல் கேரளா உயர் நீதிமன்றம், அ. இராஜாவை சட்டமன்ற உறுப்பினர் பதவியிலிருந்து தகுதி  நீக்கம் செய்து தீர்ப்பு வழங்கியது.

 மேற்கோள்கள் 

பகுப்பு:இடுக்கி மாவட்ட மக்கள்
பகுப்பு:கேரள அரசியல்வாதிகள்
பகுப்பு:1986 பிறப்புகள்
பகுப்பு:வாழும் மக்கள்